NGC 4449

NGC 4449 (juga dikenali sebagai Caldwell 21) merupakan satu galaksi tak nalar dalam buruj Anjing Pemburu (Canes Venatici). Ia terletak kira-kira 12 juta tahun cahaya jauhnya dan merupakan sebahagian daripada Kumpulan M94, sebuah kumpulan galaksi berada agak dekat dengan Kumpulan Tempatan.

Ciri-ciri 
Galaksi ini adalah serupa dari segi saiz dan kecerahan serta sering kali dibandingkan dengan galaksi satelit Bima Sakti, Awan Magellan Besar (LMC). NGC 4449 mempunyai bentuk bar umum dengan gugusan bintang biru muda yang bertaburan.

Galaksi letusan bintang 
Tidak seperti LMC, NGC 4449 bagaimanapun dianggap sebagai galaksi letusan bintang kerana kadar pembentukan bintangnya yang tinggi dan termasuk beberapa gugusan bintang muda dan besar, di mana salah satu daripadanya adalah pusat galaksi.

NGC 4449 dikelilingi oleh selubung hidrogen neutral besar yang menjangkau kawasan seluas 75 minit arka (14 kali ganda lebih besar daripada garis pusat optik galaksi). Selubung tersebut menunjukkan herotan dan ketaknalaran yang mungkin disebabkan oleh interaksi dengan galaksi berdekatan. 

Interaksi dengan galaksi berdekatan dianggap telah mempengaruhi pembentukan bintang di NGC 4449 dan sememangnya pada tahun 2012 dua galaksi kecil telah ditemui berinteraksi dengan galaksi ini iaitu sferoid kerdil terganggu berkecerahan rendah dengan jisim najam yang sama seperti halo NGC 4449 tetapi dengan nisbah jisim gelap ke jisim najam di antara 5 dan 10 kali ganda daripada NGC 4449 serta gugusan globul yang amat leper dengan ekor bintang muda, yang mungkin nukleus bagi galaksi yang kaya dengan gas. Kedua-dua satelit nampaknya telah diganggu oleh NGC 4449 dan kini diserap olehnya.

Rujukan

Pautan luar 
 Gambar Hari Ini Astronomi – 3 Mei 2007, 10 Julai 2007 dan 25 Februari 2011
 

Galaksi tak nalar
Buruj Anjing Pemburu
4449
07592
40973
021b